Zastave američkih saveznih država
Zastave američkih saveznih država pokazuju veliku raznovrsnost među sobom, i s aspekta regionalnog utjecaja i lokalne historije i u vidu različitih stilova i dizajna zastava. Svaka od 50 američkih država ima jedinstvenu zastavu, različitu od one Sjedinjenih Američkih Država. Moderne zastave saveznih država datiraju iz 1890-ih, kada su države željele imati različite simbole na Svjetskoj izložbi 1893. u Chicagu. Većina njih dizajnirana je i usvojena od 1893. do Prvog svjetskog rata. Prema istraživanju iz 2001, koje je provela Sjevernoamerička veksilološka asocijacija, zastava Novog Meksika ima najbolji dizajn od zastava bilo koje savezne američke države, američke teritorije ili kanadskih provincija i teritorija, dok najlošiji dizajn ima zastava Georgije (2001–2003).